open-index/open-wikipedia-markdown huggingface dataset:
ఆరోగ్యప్రకాశిక

ఆరోగ్యాభివృద్ధి సాధకమగు నాంధ్ర సచిత్ర మాసపత్రికగా  **ఆరోగ్య ప్రకాశిక** మద్రాసు నుండి వెలువడినది. 1925 మే నెలలో మొదటి సంచిక వెలువడింది. డాక్టరు యు.రామారావు, డాక్టరు యు.కృష్ణారావు ఈ పత్రికకు సంపాదకులుగా వ్యవహరించారు. ఈ పత్రికలో వివిధ వ్యాధులు వాటి చికిత్సలు, వ్యాధులు ప్రబలకుండా ఉండేదుకు తీసుకొనవలసిన జాగ్రత్తలు, మద్యపానముల వలన సంభవించే కష్టనష్టాలు, ఆరోగ్య నియమాలు, పారిశుద్ధ్యము, ప్రసవము, బాలింతరాండ్ర సంరక్షణ, శిశుపోషణము, పిల్లలకు పరిచర్య  మొదలైన విషయాలు ఉండేవి. ఈ పత్రిక సంపాదకులు 1923లో **హెల్త్** అనే పేరుతో ఒక ఆంగ్ల పత్రిక ప్రారంభించారు. ఆ తరువాత కన్నడ అరవ భాషలలో కూడా ఆ పత్రికను నడిపారు. తెలుగు పాఠకుల ఉపయోగార్థం హెల్త్ పత్రికను **ఆరోగ్య ప్రకాశిక** పేరుతో తెలుగులో తీసుకువచ్చారు. గుడ్ హెల్త్, హెల్త్ స్ట్రెంగ్త్ మొదలైన ఇంగ్లీషు పత్రికలలోని వ్యాసాలు తర్జుమా చేసి ఈ పత్రికలో ప్రచురించేవారు. ఈ పత్రిక 14 సంవత్సరాలకు పైగా నడిచింది.

## పత్రికలోని విషయాలు
1928 జూన్ సంచికలో ఈ క్రింది విషయాలు ప్రచురించారు.

* క్షయవ్యాధి - చికిత్స 
* మనుష్యులలో హెచ్చుమందిని చంపుటకు కారణమైన దారుణ విషము సారాయియే!
* ఈగలేమి మాటలాడుకొనును? (సంభాషణ)
* కలరా వ్యాధి రాకుండ చేయుట
* నిద్ర పట్టక పోవుట
* ఆరోగ్య నియమములు
* బిడ్డలలో స్త్రీ పురుష భేదము
* ఈళ్లును, పేలును పోవుటకు మందు
* జలుబు చేయకుండుటకు సాధనములు

## మూలాలు
* ప్రెస్ అకాడమీ ఆర్కీవ్స్‌లో ఆరోగ్య ప్రకాశిక తొలి ప్రతి 
* ప్రెస్ అకాడమీ ఆర్కీవ్స్‌లో ఆరోగ్య ప్రకాశిక ప్రతి 

వర్గం:తెలుగు మాసపత్రికలు
వర్గం:వృత్తులకు సంబంధించిన తెలుగు పత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడిన తెలుగు పత్రికలు
ఆంధ్ర సచిత్ర వార పత్రిక

thumb|ఆంధ్ర సచిత్ర వార పత్రిక సంపాదకుడు కాశీనాథుని నాగేశ్వరావు దృశ్య చిత్రం
**[[ఆంధ్రపత్రిక]]** స్వాతంత్రోద్యమంలో కీలకపాత్ర వహించిన పత్రిక. 1908 సంవత్సరం సెప్టెంబరు 9 తేదీన, తెలుగు కాలమానంలో కీలక నామ సంవత్సరం భాద్రపద శుద్ధ చతుర్థి హిందువులకు పండుగ దినమైన వినాయక చవితి నాడు కాశీనాథుని నాగేశ్వరరావు పంతులు ఆంధ్రపత్రికను వారపత్రికగా ప్రారంభించాడు. ఇది బొంబాయి లోని తత్వవివేచక ముద్రాక్షరశాలలో ముద్రించబడేది. 1914 సంవత్సరంలో పత్రికను మద్రాసుకు తరలింది. అదే సంవత్సరం ఆంధ్రపత్రిక దినపత్రికగా ఏప్రిల్ 1 వ తేదీన ప్రచురణ ప్రారంభమైనది. వారపత్రికగా కూడా కొనసాగింది. 1943లో యుద్ధకాలంలో ఏర్పడిన కాగితపు కాటకం వల్ల నాలుగు సంవత్సరాలు దినపత్రికకు ఆదివారం అనుబంధంగా వెలువడింది. 1947 సెప్టెంబరు నుండి తిరిగి పూర్వరూపంలో వెలువడటం ప్రారంభించింది. ఆంధ్రపత్రిక సచిత్ర వారపత్రిక జూలై 7, 1958 సంచిక నుండి **ఆంధ్ర సచిత్రవార పత్రిక**గా రూపుదాల్చింది. ఈ పత్రికకు కాశీనాథుని నాగేశ్వరరావు 1908 నుండి 1938 వరకు, శివలెంక శంభుప్రసాద్ 1938 నుండి 1972 వరకు, శివలెంక రాధాకృష్ణ 1972 నుండి 1989 వరకు వీరాజీ 1989 నుండి పత్రిక మూతపడే వరకు సంపాదకుడిగా ఉన్నారు. ఈ పత్రిక కార్యస్థానం మద్రాసు నుండి విజయవాడకు మళ్లీ విజయవాడ నుండి మద్రాసుకు మారింది.
## విషయాలు
ఈ పత్రికలో కథలు, నవలలు, వ్యాసాలు, కార్టూనులు, పుస్తక సమీక్షలు, సినిమా సమీక్షలు ఇంకా ఎన్నో అంశాలు ప్రచురింపబడ్డాయి. సంక్రాంతి, దీపావళి, ఉగాది, స్వాతంత్ర్య దినోత్సవం, రిపబ్లిక్ డే సందర్బలలో ప్రత్యేక సంచికలు వెలువరించింది. కథల పోటీలు, నవలల పోటీలు, వ్యాసరచన పోటీలు, కార్టూన్ పోటీలు అనేకం ఈ పత్రిక నిర్వహించింది.

1970  జనవరి 9, సంచిక లోని శీర్షికలు ఈ విధంగా ఉన్నాయి.

విషయానుక్రమణిక

**కథలు**
* మానవత్వం
* ఉద్యోగం
**సీరియల్ నవలలు**
* మనుషులూ - మమతలూ
* లలిత
**వ్యాసాలు, శీర్షికలు, సినిమా**
* ఉత్తరాలు
* ఊమెన్ కార్టూన్
* న్యూఢిల్లీలేఖ
* మహాత్మాగాంధిని ఎలా మరచిపోగలం?
* బృహత్‌కథామంజరి కథలు
* ఫాదర్ ఫెర్రర్
* 1970లో మీ రాశిఫలం
* ధర్మపథం
* వనితాలోకం
* వారఫలం
* ప్రశ్నావళి
* ఒకవారం విపరీతం
* అంతర్జాతీయ చలన చిత్రోత్సవం
* సినిమా
* ఆత్మవిమర్శ అవసరం
* సినిమాడైరీ
* మీకు తెలుసా?
* పుస్తకాలు

## మూలాలు

## వెలుపలి లంకెలు
వర్గం:తెలుగు పత్రికలు
వర్గం:తెలుగు వారపత్రికలు
రాపాక రామచంద్రారెడ్డి

**విస్నూర్ దొర**గా ప్రసిద్ధి చెందిన రాపాక రామచంద్రారెడ్డి విస్నూర్ దేశ్‌ముఖ్. పాత జనగాం తాలూకాలోని విస్నూరు ఇలాకాలోని 60 ఊళ్లకు భూస్వామి. వెట్టి చాకిరి, అన్యాయంగా మామూళ్లు వసూలుచేయటం, బలవంతపు భూకబ్జాలతో క్రూరునిగా పేరుపొందాడు. నిజాం పాలనలో నిజాంకు సేనాధిపతిగా పనిచేశాడు. ఈయన పెద్ద కొడుకు బాబు దొర (జగన్మోహన్) ఈయన కంటే క్రూరునిగా పేరుపొందాడు. రామచంద్రారెడ్డి ఆగడాలను వ్యతిరేకంగా కమ్యూనిష్టు ఉద్యమం నల్గొండ - వరంగల్లు ప్రాంతాలలో వేళ్లూనుకొని రైతాంగ సాయుధ పొరాటానికి దారితీసిందని చరిత్రకారుల అభిప్రాయం. రజాకార్లతో చేతులు కలిపి

రామచంద్రారెడ్డి తండ్రి కోనరెడ్డి, తల్లి జానకమ్మ. ఈయన కోనరెడ్డి తొలిభార్య అయిన జానకమ్మ యొక్క ఏకైక సంతానం. జానకమ్మ (జానమ్మ దొరసాని) కడవెండిలోని గడీలో నివసిస్తూ ఉండేది.

## మూలాలు

## బాహ్య లంకెలు
* 
వర్గం:తెలంగాణ సాయుధ పోరాట చరిత్ర
కిన్నెర (మాసపత్రిక)

**కిన్నెర** ఒక తెలుగు మాసపత్రిక. ఇది 1948 సంవత్సరం నవంబరు నెలలో ప్రారంభమైనది. మద్రాసు నుండి వెలువడింది. దీనికి వ్యవస్థాపక సంపాదకులుగా పందిరి మల్లికార్జునరావు పనిచేశారు.
## ఆశయం
ఈ పత్రిక తొలిసంచిక సంపాదకీయంలో ఈ పత్రిక ఆశయాన్ని సంపాదకులు ఇలా పేర్కొన్నారు. “ఈ నవభారత జనసమయంలో, ఈ యుగసంధిలో సుస్థిరమైన భారత జాతీయ నిర్మాణానికి, ముఖ్యంగా సౌష్ఠవమైన ఆంధ్ర రాష్ట్రనిర్మాణానికి దోహదమివ్వడమే మా ప్రధానాశయం. తెలుగు భాష, తెలుగు సంస్కృతి, తెలుగు విజ్ఞానానికి యథోచిత సేవచేయుటయే మా కిన్నెర పత్రిక యొక్క ఉత్కంఠ. మా ఉద్యమానికి ఆంధ్రులంతా తోడ్పడతారని మా ఆశ.”

## 1950 పత్రికలోని విషయాలు
* రైల్వే పునర్వర్గీకరణ
* వ్యాఖ్యలు
* డాక్టర్ సర్వేపల్లి రాధాకృష్ణన్
* డాక్టర్ కథ
* నృత్యం
* బామ్మ తపఃఫలం
* విజ్ఞాన పురోగతి : శబ్దవేగం మించి ప్రయాణం
* కుటుంబ సమావేశం
* నారాయణభట్టు
* రాజా - రాణి
* రెండవతరం
* సాంఘిక వాసన
* సౌందర్య నిరూపణలో అభిరుచి
* ఏరిన ముత్యాలు

## రచయితలు
ఈ పత్రిక కోసం పేరొందిన రచయితలు రచనలు చేసేవారు. వారిలో భమిడిపాటి కామేశ్వరరావు, మల్లంపల్లి సోమశేఖరశర్మ, శ్రీపాద సుబ్రహ్మణ్యశాస్త్రి, చెఱుకుపల్లి జమదగ్నిశర్మ, వసంతరావు వేంకటరావు, బులుసు వేంకటరమణయ్య, చాగంటి సోమయాజులు, పారనంది జగన్నాథస్వామి, తుమ్మలపల్లి సీతారామారావు, రాంపల్లి నరసింహశర్మ, విద్వాన్ విశ్వం, శ్రీపాద కృష్ణమూర్తి శాస్త్రి, ఆండ్ర శేషగిరిరావు, విశ్వనాథ సత్యనారాయణ, పిలకా గణపతిశాస్త్రి, ఆచంట జానకీరామ్‌, శ్రీశ్రీ, ఆరుద్ర, మాలతీ చందూర్, మల్లాది రామకృష్ణశాస్త్రి, త్రిపురనేని గోపీచంద్, గుంటుపల్లి రాధాకృష్ణమూర్తి, బుచ్చిబాబు, వాసిరెడ్డి సీతాదేవి, జనమంచి రామకృష్ణ, చిలుకూరి నారాయణరావు, దేవులపల్లి కృష్ణశాస్త్రి, ఆచంట శారదాదేవి, తులికా భూషణ్ తదితర రచయితలు ఉన్నారు.

## మూలాలు

* భారత డిజిటల్ లైబ్రరీ లో కిన్నెర జూలై 1950 పత్రిక కాపీ.

వర్గం:తెలుగు మాసపత్రికలు
వర్గం:1948 స్థాపితాలు
వర్గం:20 వ శతాబ్దపు తెలుగు పత్రికలు
వావిళ్ల నిఘంటువు

thumb
**వావిళ్ల నిఘంటువు** 1949 లో ముద్రించబడిన తెలుగు - తెలుగు నిఘంటువు. దీని మొదటి సంపుటము నిర్మాణకర్తలు శ్రీపాద లక్ష్మీపతిశాస్త్రి, బులుసు వేంకటేశ్వరులు. దీని రెండవ, మూడవ సంపుటాలకు విద్వాన్ వేదము లక్ష్మీనారాయణశాస్త్రి అదనంగా నిఘంటు నిర్మాణంలో చేరారు.

దీన్ని నాలుగు భాగాలుగా వావిళ్ల రామస్వామి శాస్త్రులు అండ్ సన్సు, మద్రాసు వారు 1949, 1951, 1953 సంవత్సరాలలో ప్రచురించారు.

## భాగాలు
* వావిళ్ల నిఘంటువు మొదటి సంపుటములో అ నుండి ఔ వరకు అక్షరముల వివరాలు చేర్చారు.
* వావిళ్ల నిఘంటువు రెండవ సంపుటములో క నుండి ఝ వరకు అక్షరముల వివరాలు చేర్చారు. మొదటి సంపుటముపై ప్రముఖుల అభిప్రాయాలను చేర్చారు.
* వావిళ్ల నిఘంటువు మూడవ సంపుటములో ట నుండి న వరకు అక్షరముల వివరాలు చేర్చారు.

## ప్రముఖుల అభిప్రాయాలు
* వేలూరి శివరామశాస్త్రి : వావిళ్ల నిఘంటువు మొదటి భాగము లోగడనున్న నిఘంటువులను జీర్ణము చేసికొనుటతోపాటు కొత్త వెలుగులు విరజిమ్ముచున్నది. ఇందు దేశ్యములని భ్రమపడుట కవకాశముగల కొన్ని దొంగపదములు వైకృతములని తెలుపు వ్యుత్పత్తి ఉంది. అరవము, కన్నడము మొదలగు భాషలలోని పదముల సోదరత్వము ఇందు నిరూపితము. ఇది తెలుగున కత్యావశ్యకము. ఇందు శిష్టవ్యవహారికములో గల దేశ్యములకు అర్థములు ఉన్నాయి.

## మూలాలు

వర్గం:నిఘంటువులు
వర్గం:1949 పుస్తకాలు
వర్గం:1951 పుస్తకాలు
వర్గం:1953 పుస్తకాలు
వర్గం:వావిళ్ల రామస్వామి శాస్త్రులు అండ్ సన్స్
ఆర్. జి. కర్ మెడికల్ కాలేజ్ అండ్ హాస్పిటల్

**ఆర్. జి. కర్ వైద్య కళాశాల, ఆసుపత్రి** అనేది భారతదేశంలోని పశ్చిమ బెంగాల్ రాష్ట్ర రాజధాని అయిన కోలకతాలో ఉన్న వైద్య పాఠశాల, ఆసుపత్రి. ఇది ఆసియాలోని ప్రభుత్వేతర వైద్య కళాశాలలలో మొదటిది, అతిపురాతనమైనది, అలాగే ఇది భారతదేశంలో ఉన్న ప్రీమియర్ వైద్య కళాశాలలలో ఒకటి.

## చరిత్ర
ఇది 1886లో కలకత్తా స్కూల్ ఆఫ్ మెడిసిన్ గా స్థాపించబడింది, ఈ స్కూలు ఆసుపత్రితో అనుసంధానించబడలేదు, బయటనున్న చిన్న మయో హాస్పిటల్‌ల్లో సాధన చేసేవారు. 1902లో ఇది ఒక పాఠశాల భవనం, ఆసుపత్రితో సహా ఉన్న దాని యొక్క సొంత కాంప్లెక్స్ కు తరలించబడింది. ఇది 1904 లో ఫిజీషియన్స్ అండ్ సర్జన్స్ ఆఫ్ బెంగాల్ యొక్క జాతీయ కళాశాలతో విలీనం చేయబడింది, మరింత కాలం అభివృద్ధి చెందిన తర్వాత ఇది 1916 లో బెల్‌గాచ్చియా మెడికల్ కాలేజ్ గా మారింది. 1918 నుండి 1948 వరకు ఈ కళాశాల థామస్ గిబ్సన్-కార్మిచాయెల్ గౌరవార్ధం కార్మిచాయెల్ మెడికల్ కాలేజీగా వ్యవహరించబడింది, ఇతను 1916 లో బెంగాల్ గవర్నర్ జనరల్ గా ఉన్నప్పుడు ఈ కళాశాలను ప్రారంభించారు (inaugurated), ఈ సంస్థకు ఇవ్వబడిన దీని యొక్క ప్రస్తుత పేరు డాక్టర్ రథ్ గోవిందా కర్ (ఆర్.జి.కర్) గౌరవార్థం 1948 మే 12 న వచ్చింది ఇతను దీని యొక్క మొదటి కన్సీవ్‌డ్. మే 1958 లో ఈ కళాశాల పశ్చిమ బెంగాల్ ప్రభుత్వ నియంత్రణలోకి వచ్చింది.

## ఇవి కూడా చూడండి

* 2024 కోల్‌కతా వైద్యురాలిపై హత్యాచార ఘటన

## మూలాలు

వర్గం:భారత వైద్య మండలి
వర్గం:పశ్చిమ బెంగాల్ వైద్య కళాశాలలు
చుక్కాని

ఈ పత్రిక పక్షపత్రికగా వెలువడింది. కంచి వాసుదేవరావు సంపాదకుడు, ప్రచురణకర్త. మచిలీపట్నం నుండి ఈ పత్రిక వెలువడేది. ఈ పత్రిక తొలి సంచిక 1959లో వెలుగు చూసింది. ఈ పత్రికలో కథలు, కవితలు, వ్యాసాలు సినిమా సమీక్షలు, గ్రంథ సమీక్షలు, రాజకీయ వ్యాఖ్యలు ప్రచురింపబడ్డాయి. 1967 నుండి ఈ పత్రికకు కాశీనాథుని సుబ్రహ్మణ్యము సంపాదకునిగా వ్యవహరించి హైదరాబాదు నుండి వెలువరించాడు. ఈ పత్రిక 1970 సెప్టెంబరు నుండి వారపత్రికగా రూపాంతరం చెందింది.

09-06-1973 సంచికలో ఈ క్రింది విషయాలు ఉన్నాయి.
* సంపాదకీయము : సదవకాశం
* గుసగుసలు - రాధాయి
* వారఫలాలు
* నేను స్త్రీని - శ్రీశా
* డైరీలో ఓ పేజీ - సుధామ
* తీరని కోరికలు ఫలించని ఆశలు - సుధామిత్ర
* ఇల్లాలి ఆంతర్యం - జి.కిరణకుమారి
* కాకారావు - బి.విద్యాసాగర్
* కవితలు:-
:* యువతరం - నిమ్మల అర్జున్‌గౌడ్
:* కల్లోల ఆంధ్ర ఆర్తనాద విజ్ఞాపన - నాగభట్ట శ్రీరామమూర్తి
* రాజకీయ వలయాలు
* నీకు - నాకు - చలం 
* సినిమా:
:* తల్లి కొడుకులు
:* విచిత్ర వివాహం

## మూలాలు

వర్గం:తెలుగు పక్షపత్రికలు
వర్గం:1959 స్థాపితాలు
ద కౌంట్ ఆఫ్ మాంటీ క్రిస్టొ

**ద కౌంట్ ఆఫ్ మాంటీ క్రిస్టొ** (ఆంగ్లం- The count of monte cristo. ఫ్రెంచ్-Le Comte de Monte-Cristo) అను ప్రఖ్యాత నవలను అలెగ్జాండర్ డ్యుమాస్ 1844 లో రచించారు. డ్యుమాస్ యొక్క ఇతర రచనలు, The three musketeers లాగే ఇది కూడా ప్రసిద్ధి చెందింది.
ఈ నవల ఫ్రాన్, ఇటలీ, మెడిటెర్నన్ లోని పర్వత ప్రాంతాలలో కథ నడుస్తుంది. ఈ నవల ప్రారంభం చారిత్రక "వంద రోజుల వ్యవధి (నెపొలియన్ చరసాల నుంచి తప్పించుకుని తిరిగి రాజ్యాధికారం చేపట్టడం) నుండి లూయిస్ ఫిలిప్ ఫ్రాన్ ను పరిపాలించిన కాలం వరకు నడుస్తుంది. ఈ నవల ఫ్రెంచి చరిత్రలో నెపొలియన్ పరిపాలించిన రోజులతో ముడిపడి ఉంది. ఈ కథ మఖ్యంగా మనిషి జీవితంలో లేదా ఒక మనిషికి జరిగే ఆశ, న్యాయం, ప్రతీకారం, దయాగుణం క్షమాగుణం, ప్రేమ, మోసం, స్వార్థం, నిజాయతి లాంటి అంశాల ఇతివృత్తంతో నడుస్తుంది. అకారణంగా జీవిత ఖైదు కాబడిన ఒక వ్యక్తి జైలు నుంచి తప్పించకుని జైలులో పరిచయమైన వ్యక్తి ద్వారా ధనవంతుడై తనను జైలు జీవితం గడపడానికి కారకులైన వారిని శిక్షిస్తూ ప్రతీకారం తీర్చుకుంటాడు. 

## మూలాలు
https://en.wikipedia.org/wiki/The_Count_of_Monte_Cristo200px|right|thumb|నవలా రచయిత అలెగ్జాండర్ డ్యుమాస్
## బయటి లంకెలు
* http://www.gibralfaro.uma.es/criticalit/pag_1790.htm
* https://web.archive.org/web/20090926212547/http://publicliterature.org/books/count_of_monte_cristo/xaa.php
*http://www.archive.org/details/count_monte_cristo_0711_librivox

వర్గం:ఫ్రెంచి నవలలు
మారొజు వీరన్న

thumb
**మారొజు వీరన్న** మొదట సి.పి.ఐ. (యం.యల్) జనశక్తి కార్యకర్త. బహుజనులను బలీయమైన సామాజిక, రాజకీయ నిర్ణయాత్మక శక్తులుగా, ఇంకా చెప్పాలంటే రాజ్యాధికార శక్తిగా పరివర్తించడానికి మారోజు వీరన్న తన యావచ్ఛక్తులు ధారబోసారు. దళిత బహుజన మహాసభ ద్వారా దళితులను, బీసీలను, ఆదివాసీలను, మహిళలను ఐక్య పోరాటాల్లోకి తీసుకురావాలని సిద్ధాంతీకరించాడు. ఆచరణలో అలాంటి ఐక్య ఉద్యమాలకు ఊపిరి పోశాడు.
## జీవిత విశేషాలు
ఆయన సూర్యాపేట జిల్లా తుంగతుర్తి మండలం కర్విరాల కొత్తగూడెంలో కుల నిర్మూలనా చైతన్యానికి నిలువెత్తు రూపాలైన గుండగాని సూరమ్మ, మారోజు రామలింగం దంపతులకు 1962 జనవరి 1 న జన్మించారు. చిన్ననాటి నుండి చదువులు, ఆటపాటలు, వక్తృత్వం, వ్యాసరచన మొదలైన కళా నైపుణ్యాలలో తన ప్రతిభాపాటవాలను కనబరిచేవాడు. ఉన్నత పాఠశాలలో చదువుతున్నప్పుడు "అన్యాయం", "ఊరు తిరగబడింది" మొదలగు నాటికలను మండలంలోని గ్రామాలన్నింటా ప్రదర్శించి, ప్రజల మన్ననలను అందుకున్నారు. సూర్యాపేటలో ఇంటర్మీడియెట్‌ విద్య మొదటి సంవత్సరం, హైదరాబాద్‌ బడీచౌడి చైతన్య కళాశాలలో రెండవ సంవత్సరం పూర్తి చేశారు. ఉస్మానియా యూనివర్సిటీ సైస్సు కళాశాల సైఫాబాద్‌లో బియ్యస్సీ డిగ్రీ చదివారు. 1982లో ఉస్మానియా విశ్వవిద్యాలయంలో ఎమ్మెస్సీ భూ భౌతిక శాస్త్రం అధ్యయనంలోకి ప్రవేశించారు. ప్రగతిశీల ప్రజాస్వామ్య విద్యార్థి సంఘం (పీడీఎ్‌సయూ) రాష్ట్ర అధ్యక్షునిగా నాటి ఉమ్మడి ఆంధ్రప్రదేశ్ రాష్ట్రంలోని అన్ని జిల్లాల్లో విద్యార్థుల సమస్యలపై విద్యార్థి ఉద్యమాలను నడిపించారు. పీడీఎస్‌యూ వీరన్నగా వాసికెక్కారు. మారోజు వీరన్న సీపీఐ (ఎంఎల్‌) విమోచన పార్టీలో రాష్ట్ర నాయకుడుగా, సిద్ధాంతకర్తగా ఎదిగారు. తదనంతరం సీపీఐ (ఎంఎల్‌) జనశక్తిగా రూపాంతరం చెందిన పార్టీలో సిద్ధాంత పోరాటాన్ని కొనసాగించారు.

## ఉద్యమాలలో
ఆయన దళిత ఉద్యమాలు, మండల్ ఉద్యమం, తెలంగాణ సాధన ఉద్యమం లలో మమేకమైనారు. భౌగోళిక తెలంగాణ రాష్ట్రంలో బహుజనుల సామాజిక తెలంగాణ ఏర్పాటుకు కార్యాచరణ చేశారు. మేమెంత మందిమో మాకంత వాటా కావాలని సామాజక, రాజకీయ పంపిణీ న్యాయ సూత్రంతో ముందుకురికారు. జనశక్తి పార్టీని దళిత బహుజన కమ్యూనిస్టు పార్టీగా పరివర్తన చెందించాలని ఆ పార్టీలో 1995 మే 17 నుంచి 1998 వరకు అంతర్గత పోరాటం చేశారు.

భౌగోళిక తెలంగాణ రాష్ట్రంలో బహుజన రాజ్యం ఏర్పడాలనే లక్ష్యం, నినాదంతో మారోజు వీరన్న తెలంగాణ మహాసభను స్థాపించారు. 1997 మే 17న కమ్యూనిస్ట్ పార్టీ ఆఫ్ యునైటెడ్ స్టేట్స్ ఆఫ్ ఇండియా పార్టీని స్థాపించాడు. 1997 ఆగస్టు 11న సూర్యాపేట పట్టణంలో వేలాది మందితో తెలంగాణ రాష్ట్ర సదస్సు నిర్వహించి, తెలంగాణ రాష్ట్ర సాధన మలి దశ ఉద్యమానికి ఆ రోజు మారోజు ఊపిరులూదారు. అణగారరిన కులాలు, జాతులు, తెగలను ఐక్యం చెయ్యడానికి దళిత బహుజన మహాసభ స్థాపించారు. ఐక్య రాజకీయ ఉద్యమాల నిర్వహణ కోసం మహాజన ఫ్రంట్‌ను రూపొందించారు. విద్యార్థులను బహుజన రాజ్య నిర్మాణానికి కార్యోన్ముఖులను గావించడానికి 1998 ఆగస్టు 18న బహుజన ప్రజాతంత్ర విద్యార్థి సమాఖ్య (బీడీఎ్‌సఎఫ్‌) స్థాపించారు. చారిత్రక అస్తిత్వ ఉద్యమమైన మాదిగ రిజర్వేషన్‌ పోరాట సమితి (మాదిగ హక్కు దండోరా) ఉద్యమ ప్రభావం వీరన్నపై ప్రగాఢంగా ఉంది. దీంతో అనేక ఎస్సీ, ఎస్టీ, బీసీ కమ్యూనిటీలను విడి విడిగా సంఘటితం చేయడానికి మారోజు వీరన్న అనేక అణగారిన కులాలకు సంఘాలను వ్యవస్థాపించారు.

## మరణం
ఆయన 1999, మే 16 న మరణించారు.

## మూలాలు

## ఇతర లింకులు
* Maroju Veeranna death mystery ..? | Death Secrets | V6 News
* Maroju veeranna_part-I.flv

వర్గం:1962 జననాలు
వర్గం:1999 మరణాలు
వర్గం:ఉద్యమకారులు
వర్గం:విప్లవోద్యమ నాయకులు
వర్గం:సూర్యాపేట జిల్లా కమ్యూనిస్టు నాయకులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న సూర్యాపేట జిల్లా వ్యక్తులు
పోల్కంపల్లి శాంతాదేవి

**పోల్కంపల్లి శాంతాదేవి** సామాజిక సమస్యలను, స్త్రీల అవస్థలను తన నవలలో చిత్రీకరిస్తూ సామాజిక చైతన్యాన్ని కలిగిస్తున్న ప్రముఖ తెలుగు నవలా రచయిత్రి. సహజత్వంతో, వాస్తవికతకు దగ్గరగా, తాత్వికతతో కూడిన రచనలు చేసింది. మహబూబ్ నగర్ జిల్లా, పెబ్బేరు మండలంలోని శ్రీరంగాపూర్ ఈమె స్వస్థలం. ఈమె కథలపై శరత్ ప్రభావం ఎక్కువ. 1942లో జన్మించింది. సీతమ్మ, సూగూరు హనుమంతరావులు ఈమె తల్లిదండ్రులు. వీరి పూర్వికులు, తండ్రిగారు కూడా వనపర్తి సంస్థానాధీశుల దగ్గర ఉన్నతోద్యోగులుగా పనిచేశారు. విద్యార్థి  దశ నుండే రచనా వ్యాసంగాన్ని మొదలు పెట్టారు.  1961లో వీరి మొదటి రచన *ముక్తిమార్గం* కుసుమహరనాథ పత్రికలో అచ్చైంది. ప్రజామత వారపత్రికలో ధారావాహికగా వీరి మొదటి నవల *పాణీగ్రహం* వచ్చింది.అదే పత్రికలో ఆ తరువాత *కాలపురుషుని హెచ్చరిక * వచ్చింది. ఈమె 40 కు  పైగా నవలలు రాశారు. చండీప్రియ, ప్రేమపూజారి, బాటసారి, రక్తతిలకం,పచ్చిక, పూజాసుమం, ప్రేమ బంధం, జీవన సంగీతం, సుమలత,  దేవదాసి, పుష్యమి, వరమాల వీరి నవలలలో కొన్ని. 7 కథాసంపూటాలు వెలువరించింది. 1974లో *ముళ్ళగులాభి * అను కథా సంకలనాన్ని తన సంపాదకత్వంలో తీసుకవచ్చింది. జీవన సంగీతం, ప్రేమబంధం నవలలకు ఆంధ్రప్రభ నిర్వహించిన పోటీలలో బహుమతులు వచ్చాయి. చండీప్రియ, పుష్యమి, వరమాల, పచ్చిక నవలలు చలనచిత్రాలుగా వచ్చాయి. ఉజ్జ్వల. నవజ్యోతి, నవసాహితీ వంటి పలు సంస్థలు వీరి రచనలను ముద్రించాయి. జ్యోతి, జాగృతి వంటి పలు పత్రికల్లో అనేక వ్యాసాలు రాశారు. ఈమె మంచి వక్త కూడా. ఆదర్శగృహిణి. అల్లికలు,చిత్రలేఖనం, సాహిత్య కార్యక్రమాలాలో పాల్గొనడం ఆమె అభిరుచులు.

## పురస్కారాలు
# తెలంగాణ అవతరణ దినోత్సవం సందర్భంగా తెలంగాణ రాష్ట్ర ఆవిర్భావ పురస్కారాలు - 2015 అవార్డు - హైదరాబాద్, తెలంగాణ ప్రభుత్వం, 2015 జూన్ 2

## మూలాలు

వర్గం:తెలుగు రచయిత్రులు
వర్గం:1942 జననాలు
వర్గం:జీవిస్తున్న ప్రజలు
వర్గం:వనపర్తి జిల్లా రచయిత్రులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
విల్లియం హోవెల్

దత్తమండలాలుగా పిలువబడిన రాయలసీమలో క్రైస్తవ పరిచర్య ప్రారంభముగూర్చి తెలుసుకోవాలంటే విల్లియం హోవెల్ గూర్చి తెలుసుకోవాలి. ఈయన కడప జిల్లాలోని పబ్లిక్ వర్క్స్ శాఖలో సర్వేయర్ గా నియమితులయ్యారు.
## ''పరిచర్య''
ఈయన కడప జిల్లాలో వున్నప్పుడు ఖాలీ సమయంలో ప్రజలకు సువార్త చెప్పేవాడు. ఈ సమయంలోనే ఆయన చిన్నసమూహాన్ని సమకూర్చాడు. అదేసమయంలో లండన్ మిషనరీ సొసైటీవారు తెలుగువారి మద్యలో తమ పరిచర్యను ప్రారంభించాలనుకుంటున్నారు.1822లో వారు ఈ చిన్న సమూహంమీద కడప పట్టణంలో హోవెల్ ను మిషనరీగా నియమించారు.

### జాన్ వాండ్స్
బళ్ళారిలో 1810లో పరిచర్యను ప్రారంభించిన జాన్ వాండ్స్ ఆ తర్వాత కడపకు వచ్చి 1822లో లండన్ మిషన్ ను ప్రారంభించారు. ఈ జిల్లాలోనే మొదటిసారిగా మాలల మధ్యన మత మార్పిడి ఉద్యమం ప్రారంభంమైనది.
హోవెల్ గారు పులివెందుల ప్రాంతంలో పరిచర్యను విస్తరించుటకు చాలా ప్రయాసపడ్డారు. ఈయన పరిచర్య మూలంగా వీరప్ప అనే బ్రాహ్మణుడు క్రైస్తవుడయ్యాడు.చాలా గ్రామాలలో ఈయన పాఠశాలలను ప్రారంభించారు. 1830 లో కరువు సంభవించినప్పుడు ప్రజలకు చాలా సహాయము చేశారు. ఈయన తరచుగా పోతులూరి వీరబ్రహ్మం గారు సమాధి చేయబడిన ప్రస్తుతం కందిమల్లాయపల్లె గా పిలువబడుతున్నా ప్రాంతాన్ని దర్శించేవారు.
## మూలాలు

## ఇతర లింకులు

వర్గం:క్రైస్తవ మత ప్రముఖులు
చెరియాల్ పటచిత్రాలు

thumbnail|చెరియాల పటచిత్రం
చెరియాల పటచిత్రాల కళ తెలంగాణ రాష్ట్రం లోని వరంగల్ జిల్లా ప్రాంతానికి చెందిది. ఈ కళ స్థానిక మూలాంశాలతో చిత్రిస్తారు, దీనిని నకాశి కళగా కూడా వర్ణిస్తారు. స్థానిక పురాణాలు, జానపద కథల నుండి ఈ పటచిత్రాలు సూచిస్తాయి. చాలా మట్టుకు ఈ చిత్రాలు రోల్ లేదా కామిక్ స్ట్రిప్ మాదిరిగా వుంటాయి. ఈ చిత్రాలు అల్లిక రూపంలో చిత్రించి సన్నిహిత సాహిత్యాలు, రామాయణము, మహా భారతము, పురాణాలు నుంచి కథలు చిత్రిస్తారు. ఈ చిత్రలేఖనాలు, దేశం యొక్క వివిధ ఇతర ప్రాంతాల్లో వలె, ఆంధ్ర అంతటా కూడా ప్రబలంగా ఉన్నాయి. వారి వారి విభిన్న శైలులు, స్థానిక ఆచారాలు, సంప్రదాయాలు, పద్ధతుల ప్రకారం స్థానిక సంక్లిష్టతలనుతో ఈ చిత్రలేఖనాలు దేశం యొక్క వివిధ ప్రాంతాల్లో, ఆంధ్ర ప్రాతంలో కూడా ప్రబలంగా ఉన్నాయి.

## చరిత్ర

ఆసియా కళాత్మక సంప్రదాయంలో పటచిత్ర కళ ఒక ముఖ్యమైన పాత్ర పోషించింది. చైనా సాంప్రదాయనికి భిన్నంగా ఇక్కడ ఈ చిత్ర కళను గ్రామాల్లో నకాషి కళాకారులు రూపొందిస్తారు. వీటిలో భిన్నమైన అంశాలు, కథలు, జానపద సంప్రదాయాలు స్పష్టంగా గోచరిస్తాయి.

## చిత్ర లక్షణాలు
చేర్యాల పట చిత్రాల యొక్క లక్షణాలను విశేషాలను క్రింది పద్ధతుల ద్వారా సులభంగా కనుగొనవచ్చు ఈ పటలలో ఎరుపు వర్ణం బాక్గ్రౌండ్ గా ఉంటుంది., ప్రాథమిక రంగులనే వాడుతారు

## మూలాలు

## వనరులు
* Hindu Article
* Changing colours
* Ancient Audio Visual Entertainment

## ఇతర లింకులు

వర్గం:కళలు
వర్గం:తెలంగాణ సంస్కృతి
వర్గం:భారతీయ చిత్రకళ శైలులు‎
వర్గం:వరంగల్ జిల్లా
సూసీ తారూ

**సూసి తారు** (జననం 1943) ప్రముఖ భరతీయ రచయిత్రి, ప్రధానాధ్యాపకురాలు, ప్రకాశకురాలు, సంపాదకురాలు, స్త్రీ కర్యకర్త. తన కెరీర్ అంతటి లోను మరుయు వివిధ మహిళల కార్యకర్త సంస్థలకు సూసీ భారతదేశం లో అనేక మహిళల సమస్యలకు జ్యొతిగా సహాయపడింది.

## కెరీర్
ఒక రచయిత్రిగా అన్వేషి ఎగ్జిక్యూటివ్ కమిటీలో స్థానం సంపాదిచారు, ఆమె కూడా కార్యదర్శిగా పనిచేశారు, సిద్ధాంతం స్త్రీవాద అంకితం ఒక భారతీయ పరిశోధన సంస్థ ఆమె సభ్యత్వం సంపాదించారు.ఆమె కూడా ఒక ప్రచురణకర్త అక్కడ ఫెమినిస్ట్ ప్రెస్, సలహా బోర్డుకు పనిచేసింది 1992 నుండి కాక సబ్ ఆలటెర్న్ స్టడీస్ సంపాదకీయంలో ఉంది.
ఆమె కూడా ఢిల్లీ లోని ఇండియన్ ఇన్స్టిట్యూట్ ఆఫ్ టెక్నాలజీ హ్యుమానిటీస్ అండ్ సోషల్ సైన్సెస్ విభాగం, కాన్పూర్లో బోధించారు. ఇటీవల, ఆమె స్తీబడిది శక్తి సంగతన, అన్వేషి, రెండు మహిళల కార్యకర్త గ్రూపులు స్థాపించారు. ఆమె 1990 లో దళిత రాజకీయాలు పునరుద్ధరించడంతో దృష్టి దక్షిణ భారతదేశం నుండి దళిత రచనల పై పత్రం **'స్టీల్ నిబ్స్ అర్ స్ప్రౌటింగ్**' యొక్క రెండు వాల్యూమ్లను ప్రొఫెస్సొర్. సత్యనారాయణ గారితో కలసి పనిచేశారు.

అదనంగా, తారు 2003 నుంచి దళిత బహుజన చొరవలు కోసం బోధి సెంటర్ సలహా ప్యానెలో పనిచేశారు, దాని ప్రారంభం నుండి బెంగుళూర్లో సంస్కృతి, సమాజంలో స్టడీస్ సెంటర్ ట్రస్టీగా ఉంది. ఆమె కూడా బెంగుళూర్ లో ఆర్ట్స్ భారతదేశం ఫౌండేషన్ యొక్క ఒక ట్రస్టీగా, న్యూ ఢిల్లీ లోని నెహ్రూ మెమోరియల్ మ్యూజియం, లైబ్రరీ వద్ద గవర్నింగ్ కౌన్సిల్ సభ్యురాలిగా పనిచేశారు, నేషనల్ బుక్ ట్రస్ట్ ఆఫ్ నేషనల్ బయోగ్రఫీ న సలహా కమిటీలో పనిచేసింది, న్యూ యార్క్ లో సౌత్ ఆసియా, సోషల్ సైన్స్ రీసెర్చ్ కౌన్సిల్ జాయింట్ కమిటీ సభ్యురాలు.

ఇప్పుడు, తారు ఇంగ్లీష్ అండ్ ఫారిన్ లాంగ్వేజెస్ సెంట్రల్ ఇన్స్టిట్యూట్ వద్ద ప్రొఫెసర్ గా పదవి విరమించారు.ఆమె ఆంగ్ల సాహిత్యం ప్రధానాధ్యాపకురాలు, ఇంగ్లీష్ లిటరేచర్, ఒక సమన్వయకర్త క్రిటికల్ హ్యుమానిటీస్ పాఠశాలలో ప్రొఫెసర్ గా పనిచేస్తున్న 1973 నుంచి అమలు చేయబడింది. ఆమె ప్రస్తుతం ప్రఖ్యాతి గాన్చిన ప్రొఫెసర్, సాంస్కృతిక అధ్యయనాల్లో శాఖలో ఉంది. స్త్రీవాదంలో రెండు ఆమె పరిశోధన, బోధన దృష్టి, మైనారిటీ, సాహిత్య, దృశ్య కళలు, సాంఘిక ఔషధం యొక్క సమస్యలు.
  మొత్తంగా, తారు ఈ అంశాలపై బాగా ప్రసిద్ధి చెందిన పుస్తకాలు ప్రచురించింది. బాగా తెలిసిన ఆమె భారతదేశంలో రాయడం రెండు భాగాల సంపుటి పేరుతో మహిళలను, 600 BC [2] ఆమె రచనలు చాలా బాగా భారత మహిళల ఉద్యమం, సాంస్కృతిక సిద్ధాంతం మీద వారి క్లిష్టమైన దృక్కోణం పిలుస్తారు.
## క్రియాశీలక
1978 లో ఆమె స్త్రీ శక్తి సంగతన (మహిళలు శక్తి సంస్థ), దీని ప్రధాన దృష్టి ఉంది మహిళలు సంస్థకు సహాయపడింది. సమూహం మావోయిస్టు పార్టీలో చురుకైన స్త్రీల ఉన్నారు.
ఈ సంస్థ ద్వారా, తారు గృహిణులు, కూరగాయల విక్రేతలుగా, మధ్యతరగతి మహిళలను ప్రభావితం చేసిన కూరగాయల ఎగుమతి ఆపడానికి సహాయపడింది.ఈ సంస్థ వీధి ప్రదర్శనలు, బహిరంగ ప్రచారం వరుస ద్వారా రేప్ చట్టం గురించి ప్రశ్న లేవనెత్తింది.
## మూలాలు

## ఇతర లింకులు

వర్గం:1943 జననాలు
వర్గం:భారతీయ రచయిత్రులు
కళా భవనా - శాంతినికేతన్

కళా భవనా - శాంతినికేతన్ (బెంగాలీ: কলাভবন শান্তিনিকেতন కొళా భబ్నా శాంతినికేతోన్) సుమారు 180 కిలోమీటర్ల దూరంలో కోలకతా (వెనుకటి కలకత్తా) యొక్క పశ్చిమ బెంగాల్, భారతదేశం బిర్బమ్ జిల్లాలో బోల్పూర్కు సమీపంలో ఒక చిన్న పట్టణం. కళా భవనం (ఫైన్ ఆర్ట్స్ ఇన్స్టిట్యూట్) అది నోబెల్ గ్రహీత రవీంద్రనాథ్ టాగోర్ స్థాపించారు విశ్వభారతి విశ్వవిద్యాలయం, శాంతినికేతన్. ఇది 1919 లో స్థాపించబడింది, దృశ్య కళలు విద్య, కళా పరిశోధనల కొరకు ఒక ప్రసిద్ధ సంస్థ.

## చరిత్ర
1919 లో స్థాపన తర్వాత, టాగూర్ ప్రసిద్ధ చిత్రకారుడైన నందలాల్ బోస్ ను కళాభవనానికి ఆహ్వానించారు, ఈయన బెంగాల్ పాఠశాల సంస్థ, కళా ఉద్యమానికి వ్యవస్థాపకుడు అబనీంద్రనాథ్ ఠాగూర్ యొక్క శిష్యుడు. అదే సంవత్సరంలో నందలాల్ బోస్ మొదటి ప్రిన్సిపాల్ గా నియమితులైయారు. బినోద్ బిహారీ ముఖర్జీ, రంకిన్కర్ బెజ్ వంటి ప్రముఖులు ఇక్కడ అధ్యాపకులుగా పనిచేసారు. వీరందరునూ ఆధునిక పొకడలతొ కళాఖండాలను సృష్టించారు. భారతదేశపు కళా నైపుణ్యాన్ని తమ కళాఖండాలలో చూపించారు.

## విభాగాలు

**కళా యొక్క చరిత్ర**

**ద్రిశ్హ్య కళా**

**కుడ్య కళా**

**శ్హిల్ప కళా**

**గ్రాఫిక్ కళా**

**డిజేన్ (వస్త్ర కళా & పింగాని కళా) **

## ప్రముఖ అధ్యాపకులు

**[[R. Siva Kumar|ఆర్. శివ కుమార్]]** ప్రముఖ కళా చరిత్ర నిపునుడు, రచయిత.
## మూలాలు

## ఇతర లింకులు
* Kala Bhavan at Visva-Bharati University
* Visva Bharti - Kala Bhavana at Saatchi Gallery

వర్గం:1919 స్థాపితాలు
వర్గం:విద్యా సంస్థలు
వర్గం:పశ్చిమ బెంగాల్
వాటర్ షెడ్ పథకం

వర్షాభావ ప్రాంతాల్లో నిర్దిష్ట విధానాలతో వాన నీటి సంరక్షణ చేసి భూగర్భ జలాలను పెంచడం వాటర్‌షెడ్ పథకం ముఖ్య ఉద్దేశం. ఈ పథకం అమలయ్యే ప్రాంతంలో పడే ప్రతి చినుకునూ ఆ ప్రాంతంలోనే భూమిలోకి ఇంకేలా చేస్తారు. ఇందుకోసం కురిసిన కాస్తంత వర్షం వృథాగా పోకుండా అక్కడికక్కడే అడ్డుకట్ట వేసి నీటిని భూమిలో ఇంకేలా చేస్తారు. అందులో భాగంగానే కొండలు, వాలు ప్రాంతాల్లో పై నుంచి వచ్చే నీటినీ భూగర్భ జలంగా మార్చే ప్రక్రియ ఉంది. చెక్‌డ్యామ్‌లు, ఊట చెరువులు లాంటి నిర్మాణాలతో నీటిని నిల్వ చేస్తారు. వాగులు, వంకల వెంట మొక్కలు, అనేక రకాల చెట్లను పెంచడంద్వారా పర్యావరణ పరిరక్షణ చేపడతారు. తద్వారా వర్షపాతాన్ని పెంచే ప్రయత్నం చేస్తారు.

వాటర్‌షెడ్ పథకం కింద నీటి నిలువ కుంటలు, చెక్‌డ్యామ్‌లను, పొలాల నుంచి మట్టి కొట్టుకు పోకుండా అడ్డుగా రాతి కట్టలు, రోడ్లకు ఇరువైపుల మొక్కలు నాటి, చెట్ల పెంపకం, కందకాల తవ్వకం, ఊటకుంటలు, డగ్ అవుట్ పాండ్స్ (వాగుల్లో నుంచి వచ్చే నీరు నిల్వ చేసేందుకు తవ్వే కుంటలు), వాగులో ఇంకుడు గుంటలు, రైతువారీ కుంటల పనులు వంటి కార్యక్రమాలను చేపడతారు. చేపట్టిన పనులపై ఆయా గ్రామాల్లో సామాజిక తనిఖీ సభలు నిర్వహిస్తారు. ఈ తనిఖీలకు వాటర్‌షెడ్ పనులు కొనసాగుతున్న గ్రామాల్లో నలుగురు వలంటీర్లను ఎంపిక చేస్తారు. ఎంపిక చేసిన ఈ వలంటీర్లను స్వగ్రామంలో కాకుండా ఇతర గ్రామాలకు పంపించి క్షేత్ర స్థాయిలో పనులను తనిఖీ చేస్తారు. అనంతరం తనిఖీ నివేదికలను, గ్రామ పంచాయతీల తీర్మానంతో కలిపి కలెక్టర్‌కు నివేదిస్తారు. కలెక్టర్ ఆదేశాలతో గ్రామసభలు నిర్వహించి బహిరంగచర్చ జరుపుతారు.

ఈ వాటర్‌షెడ్ పథకం మరింత అభివృద్ధి కోసం హరియాలీ మార్గదర్శక సూత్రాలు ప్రచురించబడినాయి. ప్రజాస్వామ్య పరిపాలన 73 వ రాజ్యాంగ సవరణ, వ్యవసాయము – పేదరికం, గ్రామీనాభివృద్ధి పథకాలు, వాటర్ షెడ్ నిర్వచనం, ఉద్దేశాలు, పరిణామ క్రమం, చతుర్విధ జల ప్రక్రియ, హరియాలీ మార్గదర్శక సూత్రాలు – సంస్థాగత ఏర్పాట్లు – నిధుల కేటాయింపు, వాటర్ షెడ్ పథకం అమలులో గ్రామ పంచాయితీ, గ్రామ సంఘం, రైతుల బృందం, కూలి బృందం పాత్ర వుంటుంది.

## మూలాలు

వర్గం:ప్రభుత్వ పథకాలు
కంప్యూటర్ మానిటర్

**మానిటర్** లేదా **డిస్‌ప్లే** అనేది కంప్యూటర్లకు ఉండే ఒక ఎలక్ట్రానిక్ దృశ్య ప్రదర్శన పరికరం. ఈ మానిటర్ అవరణలోపల ప్రదర్శన పరికరం, సర్క్యూట్లు ఇమిడి ఉంటాయి. ఈ ప్రదర్శన పరికరపు ఆధునిక మోనిటర్లలో సాధారణంగా ఒక సన్నని పొర ఉన్నాయి. ఇవి సన్నని ప్యానెల్ ఉన్న ట్రాన్సిస్టర్ లిక్విడ్ క్రిస్టల్ డిస్‌ప్లే (TFT-LCD), అయితే పాత మానిటర్లలో కాథోడ్ రే ట్యూబ్ (CRT) ఉపయోగించారు, వీటి స్క్రీన్ పరిమాణం లోతుగా ఉంటుంది. వాస్తవానికి కంప్యూటర్ మానిటర్లు డేటా ప్రాసెసింగ్ కోసం ఉపయోగించారు, అలాగే టెలివిజన్ రిసీవర్లు వినోదం కోసం ఉపయోగించారు. 1980 నుండి కంప్యూటర్లను (, వాటి మానిటర్లను) డేటా ప్రాసెసింగ్ కు, వినోదానికి రెండింటికి ఉపయోగిస్తున్నారు, అలాగే టెలివిజన్లను కొన్ని కంప్యూటర్ కార్యాచరణ పనులకు ఉపయోగిస్తున్నారు. టెలివిజన్లు, ఆపై కంప్యూటర్ మానిటర్లు కూడా సాధారణ కారక నిష్పత్తి అయిన 4:3 నుంచి 16:9 కు మార్చబడ్డాయి.

## కంప్యూటర్ మానిటర్ తయారీదారులు

* Acer
* AOC
* Apple Inc
* Asus
* Belinea
* BenQ
* Chimei Innolux Corporation
* Dell (Dell monitors)
* Eizo
* Gateway

* HannStar Display Corporation
* Hewlett-Packard
* Iiyama Corporation
* Kogan.com
* Lenovo
* LG
* NEC
* Packard Bell (Maestro)
* Philips

* Planar Systems
* Samsung
* Sceptre Incorporated
* Sony
* Toshiba
* Tyco Electronics
* ViewSonic
* Wortmann
* Zalman

## చిత్రమాలిక

File:Belinea-monitor19crt.jpg|ఆన్‌లో ఉన్న సిఆర్‌టి మానిటర్
File:86th Communications Squadron Switchboard Augmentee, Airman First Class Nathan Yeaworth, USAF, assists customers incoming calls from around the world, transferring their calls to their destination and helping 010913-F-PC954-009.jpg|వెనుకవైపు సిఆర్‌టి మానిటర్
File:Bloomberg Terminal offline on desktop.jpg|మల్టీ మానిటర్
File:Ecran plat wikipedia.jpg|ఎల్‌సిడి మానిటర్


## బయటి లింకులు

వర్గం:కంప్యూటర్
వర్గం:కంప్యూటర్ సంబంధిత వ్యాసాలు
వర్గం:కంప్యూటరు హార్డువేర్
జనధర్మ

జాతీయ తెలుగు వారపత్రిక **జనధర్మ** 1958 నవంబరు 27 న ప్రారంభమైంది. వరంగల్లు నుండి ప్రతి గురువారం వెలువడేది. 1976 నుండి ఈ పత్రిక వారానికి రెండుసార్లు ప్రతి సోమవారం, ప్రతి గురువారం వెలువడేది. ఎం.ఎస్.ఆచార్య ఈ పత్రికను నడిపాడు. ఈ పత్రిక పతాక శీర్షిక పై భాగాన ***అనవరత జాగరమే ప్రజాస్వామ్య సుస్థిరతకు ఆధారము*** అనే వాక్యాన్ని ప్రచురించేవారు. ఈ పత్రికలో దేశ, రాష్ట్ర, ప్రాంతీయ వార్తలతో పాటుగా, కథలు, ఏకాంకికలు, గేయనాటికలు, కవితలు, సీరియల్ నవలలు ప్రచురితమయ్యాయి.THE LARGEST CIRCULATED BI-WEEKLY IN APగా ఈ పత్రిక గుర్తించబడింది. వరంగల్లుకు మంచినీటి సమస్యను పరిష్కరించిన కాకతీయ కాలువ, కాకతీయ విశ్వవిద్యాలయ స్థాపన, శ్రీరాంసాగర్ ప్రాజెక్టు నిర్మాణం, మెడికల్, ఇంజనీరింగ్ కాలేజీలు తెప్పించటం లాంటి అనేక అభివృద్ధి పనులను వరంగల్లుకు సాధించి పెట్టడంలో ఈ పత్రిక కృషి ఉంది. 

## శీర్షికలు

* లంబోదరాయణం
* నారదవీణ
* గీతామృతం
* గ్రామాయణం
* మన పార్లమెంటు
* లేఖావళి
* వాణిజ్యరంగం
* రూప్య శతకం
* స్థానిక వార్తలు
* క్రీడావని
* కులాసా కబుర్లు
* రాజధాని విశేషాలు
* భావతరంగిణి
* జనవాణి
* పుస్తక సమీక్ష
* చిత్ర సమీక్ష
* శేషధర్మములు
* చాణక్య నీతి సూత్రములు
* మిర్చీ-మసాలా
* కళారవళి
* ఇంతే సంగతులు
* కత్తిరింపులు
* జీవనగమ్యం
* చదువు సంధ్యలు
* మినీమనసులు
* వార్తాలేఖ మొదలైనవి.

## రచయితలు

* భాష్యం విజయసారథి
* జనార్థన
* టి.వి.కృష్ణమాచార్య
* జొన్నలగడ్డ రామలింగయ్య
* దివాకర్ల వేంకటావధాని
* మన్నవ గిరిధరరావు
* కె.ఎల్.నరసింహారావు
* బోయి భీమన్న
* చక్రవర్తి రంగస్వామి
* ఎం.జగన్నాథాచార్యులు
* కందుకూరి లింగరాజు
* దేవులపల్లి వేంకటేశ్వరరావు
* పాలెం రఘుపతి
* చిట్టిమల్లె శంకరయ్య (రుద్రశ్రీ)
* టంకశాల అశోక్
* కాళూరి హనుమంతరావు
* పైడిమర్రి దయాసాగర్
* డా. తిరునగరి రామానుజయ్య
* రామా చంద్రమౌళి
* వట్టికోట ఆళ్వారుస్వామి
* కాకరాల మొదలైనవారు.

## మూలాలు

వర్గం:తెలుగు పత్రికలు
వర్గం:తెలుగు పక్షపత్రికలు
వర్గం:తెలుగు అర్ధవారపత్రికలు
వర్గం:1958 పత్రికలు
వర్గం:1958 స్థాపితాలు
వర్గం:తెలుగు వార్తాపత్రికలు
యుఎస్‌బి

**యూనివర్సల్ సీరియల్ బస్** (USB) అనేది 1990 ల మధ్య అభివృద్ధి చేయబడిన ఒక పరిశ్రమ ప్రమాణం, దీనిని కంప్యూటర్లు, ఎలక్ట్రానిక్ పరికరాల మధ్య కేబుల్స్‌ను, కనెక్టర్లను, కమ్యూనికేషన్లను నిర్వర్తించేందుకు కనెక్షన్‌కు, కమ్యూనికేషన్‌కు, విద్యుత్ సరఫరా కొరకు బస్ లో ఉపయోగిస్తారు.

యుఎస్‌బి కంప్యూటర్ పెరిఫెరల్స్ (కీబోర్డులు సహా, నిర్దేశక పరికరాలు, డిజిటల్ కెమెరాలు, ప్రింటర్లు, పోర్టబుల్ మీడియా ప్లేయర్లు, డిస్కు డ్రైవులు, నెట్వర్క్ ఎడాప్టర్లు) నుండి వ్యక్తిగత కంప్యూటర్లకు అనుసంధాన ప్రామాణికతగా సమాచార మార్పిడి చేయడానికి, విద్యుత్ శక్తి సరఫరా చేసేందుకు రెండింటికీ రూపొందించబడింది. ఇది తరువాత స్మార్ట్‌ఫోన్‌, పర్సనల్ డిజిటల్ అసిస్టెంట్‌, వీడియో గేమ్ కన్సోల్‌ల వంటి ఇతర పరికరాలలోను సాధారణమైనదిగా మారింది. యుఎస్‌బి సమర్థవంతంగా సీరియల్, సమాంతర పోర్టుల, అలాగే పోర్టబుల్ పరికరాల కోసం ప్రత్యేక విద్యుత్ ఛార్జర్ల వలె మునుపటి ఇంటర్ఫేసుల యొక్క వివిధ రకాలను భర్తీ చేసింది.

## చిత్రమాలిక

File:USB icon.svg|ప్రాథమిక యుఎస్‌బి యొక్క త్రిశూలము లోగో
File:USB-Connector-Standard.jpg|యుఎస్‌బి స్టాండర్డ్ రకం A ప్లగ్, ఇది అత్యంత సాధారణ యుఎస్‌బి ప్లగ్
File:Computer-USB2-card.jpg|కంప్యూటర్ మదర్‌బోర్డ్ లో ఉంచే పిసిఐ యుఎస్‌బి 2.0 కార్డ్
File:Certified Hi-Speed USB.svg|హై-స్పీడ్ యుఎస్‌బి లోగో
File:SuperSpeed USB.svg|సూపర్‌స్పీడ్ యుఎస్‌బి లోగో
File:USB 2 and 3.jpg|కంప్యూటర్ యొక్క ముందు ప్యానెల్ కు ఉన్న రెండు యుఎస్‌బి 3.0 ప్రామాణిక-సాకెట్లు (ఎడమ), రెండు యుఎస్‌బి 2.0 సాకెట్లు (కుడి)
File:SanDisk Cruzer Micro.png|యుఎస్‌బి ఫ్లాష్ డ్రైవ్ ఒక రకపు మాస్ స్టోరేజ్ పరికరం
File:Connector USB 3 IMGP6033 wp.jpg|యుఎస్‌బి 3.0 మైక్రో-బి ప్లగ్
File:Certified Wireless USB.svg|వైర్‌లెస్ యుఎస్‌బి లోగో


## మూలాలు

## బయటి లింకులు

వర్గం:కంప్యూటర్ సంబంధిత వ్యాసాలు
వర్గం:యుఎస్‌బి
వర్గం:కంప్యూటరు హార్డువేర్
ఎం. ఎస్.ఆచార్య

**ఎం.ఎస్.ఆచార్య (మాడభూషి శ్రీనివాసాచార్య) ** ప్రముఖ పాత్రికేయుడు, సంపాదకుడు.
## జీవిత విశేషాలు
### బాల్యం, విద్యాభ్యాసం
ఇతడు 1924, అక్టోబర్ 3వ తేదీన అమ్మమ్మ గారి గ్రామం సూర్యాపేటలో జన్మించాడు. ఇతని తండ్రి ప్రసన్న రాఘవాచార్య ఉభయ వేదాంత పండితుడు. అతడు నెల్లికుదురు గ్రామంలో వైద్యం చేసేవాడు. నెల్లికుదురులోని మదరసతహానియాలో నాలుగో తరగతి వరకు ఉర్దూమీడియంలో చదువుకున్న ఇతడు తన తండ్రి వద్దనే బాలరామాయణం, ధాతుమంజరి, రఘువంశం, కుమారసంభవం మొదలైనవి నేర్చుకున్నాడు.
### ఉద్యోగం
ఇతడి అన్న వెంకటనర్సింహాచార్యులు హిందూస్తానీ సంగీతం నేర్పిస్తూ ఆ డబ్బులతో కుటుంబాన్ని ఆదుకునేవాడు. ఇతడు కూడా చదువుకు స్వస్తిచెప్పి అప్పటి ప్రముఖ డాక్టర్ లక్ష్మణ్‌సా పవార్ వద్ద నెలకు రూ.12 వేతనానికి కాంపౌండర్‌గా ఉద్యోగంలో చేరాడు. అలాగే ఓ ముడిసిల్క్ వ్యాపారి వద్ద రూ.15 వేతనానికి పనిచేశాడు. 
### జర్నలిస్టుగా
1942లో ఓసారి ఓ దుకాణం ముందు ఒక వ్యక్తి, మరో వ్యక్తిని చితకబాదడాన్ని చూసి చలించిపోయిన ఆచార్య ఆ సంఘటనను వార్తగా రాసి సికింద్రాబాద్ నుంచి వెలువడుతున్న తెలంగాణ పత్రికకు పంపాడు. తర్వాత 1947 జనవరి 1న ఆంధ్రపత్రిక ఏజెన్సీ తీసుకున్నాడు. 1948లో అదే పత్రికకు విలేకరిగా చేరి 32ఏళ్లపాటు పనిచేశాడు. తెలుగు మాట్లాడితే నేరంగా పరిణించే నిజాం పాలనలో తెలుగు పత్రికకు వార్తలు రాసే విలేకరిగా పనిచేసాడు. అప్పుడు ఆంధ్రపత్రికే ఉద్యమానికి ఊపిరి. ఉద్యమ వార్తలున్న ఆ పత్రికను రహస్యంగా పంచిపెట్టేవాడు. అదే ఆయన ఉద్యమం ఉద్యోగం కూడా. రజాకార్ల దౌర్జన్యాలకు భయపడి వరంగల్లు వదిలి వందలాది కుటుంబాలు ఇళ్లు ఖాళీ చేసి వెళ్లిపోతే జనం లేని వీధుల్లో కందిలీ ఒక చేత లాఠీ మరొక చేత పట్టుకుని ప్రతాపరుద్ర దళం కార్యకర్తగా కాపలా కాసిన సాహసి. వావిలాల గోపాలకృష్ణయ్య తెనాలిలో స్వాతంత్ర్యానికి పూర్వం నిర్వహించిన జర్నలిజం శిక్షణాశిబిరంలో పాల్గొని పాత్రికేయ వృత్తి మెలకువలు నేర్చుకున్నాడు. పి.వి. నరసింహారావు, పాములపర్తి సదాశివరావు తదితరులు ప్రారంభించిన కాకతీయ పత్రికతో పాటు చిత్రవిచిత్ర మాసపత్రిక, ప్రగతి పత్రికలకు కూడా ఇతడు వార్తలు వ్రాసేవాడు. 1958లో జనధర్మ వారపత్రికను స్థాపించాడు. 1971లో స్వంత ముద్రణాలయం బాలాజీ ప్రెస్‌ను నెలకొల్పాడు. 1980లో వరంగల్ వాణి అనే దినపత్రికను ప్రారంభించాడు. జనధర్మను 36 సంవత్సరాల పాటు, వరంగల్ వాణి 13 సంవత్సరాల పాటు అనేక వ్యయప్రయాసలకోర్చి నడిపాడు. తెలంగాణ సాహిత్యానికి, సాంస్కతిక వారసత్వానికి సముచిత గౌరవ ప్రాభవాలను కల్పించడానికి ఈ పత్రికల ద్వారా వేదికను ఏర్పరచాడు. సామాజిక సమస్యలను చర్చించడానికి పరిశోధనాత్మక వార్తాంశాలను గుప్పించడానికి, సమకాలీన సంకర విలువలను ఎండగట్టడానికి ఈ పత్రికలు ఎంతో ఉపయోగపడినాయి. వ్యవస్థాగత సమస్యల వల్ల 1993లో వరంగల్‌వాణి దినపత్రికను అమ్మేశాడు.

## కుటుంబం
ఇతని భార్య రంగనాయకమ్మ. ఇతనికి ఇద్దరు కుమారులు. పెద్ద కుమారుడు పేరు ఎం.రామానుజాచార్య కాకతీయ విశ్వవిద్యాలయంలో ఆంగ్ల విభాగంలో ఆచార్యుడిగా పనిచేసి పదవీవిరమణ చేశాడు. రెండవ కుమారుడు మాడభూషి శ్రీధర్ నల్సార్ యూనివర్శిటీలో ప్రొఫెసర్‌గా పనిచేసి ప్రస్తుతం కేంద్ర సమాచార కమిషనర్‌గా ఉన్నాడు. 
## మరణం
పత్రికా నిర్వహణలో స్ఫూర్తిప్రదాతగా చరిత్రలో నిలిచిపోయిన ఎం.ఎస్.ఆచార్య తన 71వ యేట జులై 12, 1994న మరణించాడు.

## మూలాలు

వర్గం:సంపాదకులు
వర్గం:1994 మరణాలు
వర్గం:తెలుగువారిలో పాత్రికేయులు
వర్గం:1924 జననాలు
వర్గం:సూర్యాపేట జిల్లా పాత్రికేయులు
తెలుగువిజయం

తెలుగువిజయం అన్నది ప్రభుత్వ ప్రాజెక్టు తెలుగు  భాషా పరిపుష్టితో బాటు తెలుగు భాషా వినియోగాన్ని ప్రోత్సహిండం, అందుబాటులోకి తేవడం  తెలుగున  అంతర్జాతీయ లిపి ప్రామాణికీకరణ పధకమైన యూనీకోడ్ లో సంపూర్ణంగా జతపరచడం, తెలుగు భాషను అందమైన ముత్యాల కోవ వంటి లిపి ద్వారా, కంప్యూటర్ల ద్వారా, ఇంటర్నెట్ ద్వారా, జనబాహుళ్యానికి అతి సులభంగా అనుదినం అందుబాటులోకి తేవడం; అందుకు కావలసిన ముఖ్యమైన పరికరాలను గుర్తించడం..

తెలుగులో అందమైన ఫాంట్ల (అక్షరశైలి)ని రూపొందించడం , ప్రభుత్వ వెబ్సైట్లు, రికార్డులను యునీకోడ్ లోనికి మార్చి ప్రజలందరకు అంతర్జాలం ద్వారా అందుబాటులోకి ఉంచడం , అంతర్జాలంలో తెలుగు భాషాభివృద్ధి దిశగా సాంకేతిక ఉపకరణాలని ఎప్పటికప్పుడు సిద్ధం చేసుకోవడం ,  ప్రస్తుతం అందుబాటులో ఉన్న ప్రామాణిక ఉపకరణాలను తెలుగు భాషకు అనువుగా మలచుకొనడం,  తెలుగుభాష సాంకేతికీకరణను బోధించే శిక్షణ కార్యక్రమాలను చేపట్టడం లాంటివి ఈ తెలుగువిజయం ప్రాజేక్టు ఉద్దేశ్యాలు. 

## మూలాలు
బంగారు గబ్బిలం

**మయోటిస్ మిడాస్టక్టస్ ** లేదా **బంగారు గబ్బిలము ** ఒక రకమైన గబ్బిలం. ఇది ఎక్కువగా దక్షిణ అమెరికాలో కనిపిస్తుంది. పట్టిందల్లా బంగారమయ్యే గ్రీకు పురాణాల రాజు మిడాస్ పేరు మీదుగానే ఈ పేరు పెట్టారు.
## విశేషాలు
*ఇది ఆహారంగా తినే రంగు రంగుల కీటకాల వల్లే బంగారు గబ్బిలానికి ఈ రంగు వచ్చింది.
*ఇది పసుపు పచ్చని బొచ్చుతో దూరం నుంచి చూస్తే అచ్చం బంగారంలా మెరిసిపోతుంది.
*దీనిని దక్షిణ అమెరికాలోని బొలీవియా ప్రాంతంలో కనుగొన్నారు. 
*ఈ గబ్బిలం అసలు రంగు కనిపెట్టడానికి శాస్త్రవేత్తలు యూకే, బ్రెజిల్‌లోని మ్యూజియాల్లో ఉన్న 27 రకాల గబ్బిలాల జాతుల్ని పరీక్షించారు. చివరకు ఇదో కొత్త జాతేనని తేల్చారు.
*ఈ గబ్బిలం కూడా మిగతా వాటిలాగే రోజంతా చెట్ల బొరియల్లో, గూళ్లలో ఉంటూ రాత్రుళ్లు వేటకు బయలుదేరుతుంది.

## మూలాలు

## బయటి లంకెలు
*బంగారు గబ్బిలం - కొత్త ప్రజాతి వర్గీకరణ
*డిస్కవరీ ఛానెల్ లో బంగారు గబ్బిలానికి సంబంధించిన వీడియో
*http://voices.nationalgeographic.com/2014/08/08/animals-science-new-species-golden-bat-bolivia-yellow/ 
*బొలీవియా లో కనబడిన కొత్తరకం గబ్బిలం - బిబిసి 
*బొలివియా బంగారు గబ్బిలం - కొత్తగా కనిపించిన ఆరు జీవ జాతులలో ఒకటి

వర్గం:నిశాచర జంతువులు
వర్గం:క్షీరదాలు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
దేవులపల్లి అమర్

**దేవులపల్లి అమర్** (ఆంగ్లం: Devulapalli Amar; జననం 1957 ఆగస్టు 15) ప్రముఖ భారతీయ జర్నలిస్టు.   

## తొలి రోజులు
మదన్ మోహనరావు, సరస్వతి దంపతులకు దేవులపల్లి అమర్ జన్మించాడు. ఆయన బి.ఏ. డిగ్రీ పూర్తిచేసిన తర్వాత జర్నలిజంలో పట్టా పొందాడు.

## పత్రికారంగం
దేవులపల్లి అమర్ 1975లో ప్రజాతంత్ర పత్రికకు వ్యవస్థాపక సంపాదకుడిగా తన వృత్తి జీవితాన్ని ప్రారంభించారు. తర్వాత ఆంధ్రప్రభలో స్టాఫ్ కరస్పాండెంట్ లో కొంతకాలం పనిచేసి అందులో సహాయ సంపాదకునిగా ఎదిగాడు. ఆ తరువాత ఈనాడు, ఉదయం, ఆంధ్రభూమి, ఇండియన్ ఎక్స్‌ప్రెస్ తదితర దినపత్రికలలో పనిచేసి మంచి అనుభవాన్ని సంపాదించాడు. ఆయన గతంలో సాక్షి టీవీలో సమకాలీన రాజకీయాలపై ఒక లైవ్ షో కూడా నిర్వహించేవాడు. ఆయన రెండు సార్లు ఉమ్మడి ఆంధ్రప్రదేశ్ రాష్ట్రంలో ఆంధ్రప్రదేశ్ యూనియన్ ఆఫ్ వర్కింగ్ జర్నలిస్ట్స్ అధ్యక్షుడుగా ఎన్నికయ్యాడు. అలాగే ఆంధ్రప్రదేశ్  ప్రెస్ అకాడమీ చైర్మన్‌గా రెండుసార్లు బాధ్యతలు నిర్వర్తించాడు. ఇండియన్‌ జర్నలిస్ట్స్‌ యూనియన్‌(ఐజేయూ) అధ్యక్షుడిగా కూడా ఉన్నాడు.

తెలంగాణ‌కు చెందిన ఆయన వైఎస్‌ఆర్‌ ప్రభుత్వ హయాంలో 2019 ఆగస్టు 22న ఆంధ్రప్రదేశ్ ప్రభుత్వ మీడియా, అంతరాష్ట్ర వ్యవహారాల సలహాదారుడుగా నియమితులయ్యాడు. ఇటీవల ఆయన పదవీ కాలం ముగియడంతో మరో సంవత్సరం పొడగిస్తూ  రాష్ట్ర ప్ర‌భుత్వం నిర్ణ‌యం తీసుకుంది. ఈ మేర‌కు సాధార‌ణ ప‌రిపాల‌నా శాఖ ముఖ్య కార్య‌ద‌ర్శి రేవు ముత్యాల రాజు 2022 సెప్టెంబరు 10న అధికారికంగా ఉత్త‌ర్వులు జారీ చేశాడు.

## బయటి లింకులు
* ఆంధ్రప్రదేశ్ ప్రెస్ అకాడమీలో డి. అమర్ జీవితచిత్రం.

## మూలాలు

వర్గం:1957 జననాలు
వర్గం:సంపాదకులు
కాళేశ్వర క్షేత్రం

కాళేశ్యర క్షేత్రము కరీంనగర్ జిల్లా మంథని మండలంలో ఉంది. కాళేశ్యర క్షేత్రము శివుడి ఆలయానికి ప్రసిద్ధి. ఇక్కడ సరస్వతి దేవి ఆలయం కూడ ఉంది. ఇక్కడి శివాళయం ప్రత్యేకత నాలుగు ద్యారల మద్య నాలుగు ముకాల శివలింగం ఉంటుంది. ఈ ఆలయంలో యమకోణం ఉన్నది, భక్తులు ఆ యమకోణం నుండి వెల్లినట్లయితే తమకున్నటువంటి యమగండాలు తొలగి పొతాయని నమ్ముతారు. ఈ ఆలయం గోదావరి నదీ ఒడ్డున ఉండటం వలన పుణ్యస్నానానికి ప్రజలు ఎక్కువ సంక్యలో వచ్చి స్నానాలు చేసి దైవ దర్శనం చేసుకొని వెలతారు.

ఇక్కడికి వెళ్లుటకు ఆర్.టి.సి. బస్సు సౌకర్యము మంథని నుండి కలదు. రైలు సదుపాయం పెద్దపల్లి లేదా రామగుండంలో దిగి మల్లి బస్సు ద్వారా వెల్లాలి.

ప్రస్తుతం ఈ నది మీద వంతెన నిర్మాణం జరుగుతున్నది. ఈ వంతెన పూర్తి అయినట్లయితే మహారాష్ర్టకి  రోడ్డు మార్గం చాలా దగ్గరవుతుంది. అలాగే రామగుండం, మంచిర్యాల నుండి విశాఖపట్టణం వెళ్లుటకు రోడ్డు మార్గం దాదాపు 400 కి.మీ. తగ్గుతుంది.
ఏలూరు రైల్వే స్టేషను

**ఏలూరు రైల్వే స్టేషను**, భారతదేశం,  ఆంధ్ర ప్రదేశ్ రాష్ట్రంలో ఉన్న ఏలూరు జిల్లాలో ఏలూరులో పనిచేస్తుంది. **ఇది దేశంలో 85వ రద్దీగా ఉండే స్టేషను.**

## చరిత్ర
1893, 1896 సం.ల మధ్య కాలంలో **ఈస్ట్ కోస్ట్ స్టేట్ రైల్వే**, విజయవాడ, కటక్ మధ్య 1,288 కి.మీ. (800 మైళ్ళు) ట్రాఫిక్ కోసం తెరవబడింది..

**ఈస్ట్ కోస్ట్ స్టేట్ రైల్వే** యొక్క దక్షిణ భాగం (వాల్టైర్ నుండి విజయవాడ వరకు) 1901 సం.లో **మద్రాస్ రైల్వే**లు ఆక్రమించాయి.

## విద్యుధ్ధీకరణ
ముస్తాబాద-గన్నవరం-నూజివీడు-భీమడోలు భాగం 1995-96 సం.లో దీని విద్యుధ్ధీకరణ జరిగింది.

## స్టేషను వర్గం
ఏలూరు దక్షిణ మధ్య రైల్వేకు చెందిన విజయవాడ రైల్వే డివిజనులో పద్దెనిమిది 'ఎ' కేటగిరీ స్టేషన్లలో ఒకటి. ఏలూరు కూడా డివిజన్లో పది మోడల్ స్టేషన్లలో ఒకటి.

స్టేషను వద్ద సదుపాయాలు ఉన్నాయి: కంప్యూటరీకరణ రైలు రిజర్వేషన్లు సౌకర్యం, ప్రయాణీకులు వేచియుందు గది, రిటైరింగ్ (విశ్రాంతి) గది, పుస్తకం దుకాణము .
## "టచ్ & ఫీల్" (ఆధునిక స్టేషన్లు)
విజయవాడ రైల్వే డివిజను లోని పది ఆధునిక స్టేషన్లు అయిన , , , , , , , , , ,  లలో ఇది ఒక మోడల్ స్టేషను, టచ్ & ఫీల్ (ఆధునిక స్టేషన్లు) గా గుర్తింపు పొందింది.

## ప్రయాణీకులు ప్రయాణం
ఏలూరు రైల్వే స్టేషను రోజువారీ సుమారు 10,000 మంది ప్రయాణీకులకు సేవలందిస్తుంది.
## ఇవి కూడా చూడండి
* భారతీయ రైల్వే స్టేషన్ల జాబితా
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

## బయటి లింకులు
* ఏలూరు రైల్వే స్టేషను వద్ద రైళ్ళు
* Indian Railways website
* Erail India

## చిత్రమాలిక


File:Eluru railway station arch.jpg|ఏలూరు రైల్వే స్టేషను ఆర్చి 
File:Eluru Railway Station Main Entrance.jpg|ఏలూరు రైల్వే స్టేషను ప్రధాన ప్రవేశద్వారం
File:Eluru rly.jpg|ఏలూరు రైల్వే స్టేషను భవనం
File:A view of Eluru railway station from 1st platform.jpg|1 వ నంబరు ప్లాట్‌ఫారం నుండి ఏలూరు రైల్వే స్టేషను యొక్క దృశ్యం
File:Eluru train station view.jpg|ఏలూరు రైలు స్టేషన్ వీక్షణ
High capacity parcel van rakes 01 2013-12-08 09-44.jpg|అధిక సామర్థ్యం గల పార్సెల్ వాన్ ర్యాక్స్
File:Goods Trains Hauled at Eluru railway station.jpg|ఏలూరు రైల్వే స్టేషను వద్ద సరుకు రవాణా రైళ్లు 
File:Railway Gate near Eluru.jpg|ఏలూరు దగ్గర రైల్వే గేటు
File:Eluru Railway Station from overhead Pedestrian pass.jpg|పాదచారుల పాసేజ్ నుండి ఏలూరు రైల్వే స్టేషను దృశ్యం 


వర్గం:విజయవాడ రైల్వే డివిజను స్టేషన్లు
వర్గం:భారతదేశపు రైల్వే స్టేషన్లు
మచిలీపట్నం రైల్వే స్టేషను

**మచిలీపట్నంరైల్వేస్టేషను**, భారతదేశములో ఆంధ్రప్రదేశ్ రాష్ట్రములో గల కృష్ణా జిల్లాలో పనిచేస్తున్నది. ఇది దేశంలో 1498వ రద్దీగా ఉండే స్టేషను.

## స్టేషను వర్గం
మచిలీపట్నం రైల్వే స్టేషను దక్షిణ మధ్య రైల్వే జోన్ లో విజయవాడ రైల్వే డివిజను లోని
1. 
2. సింగరాయకొండ
3. 
4. 
5. 
6. 
7. 
8. 
9. 
10. 
11. 
12.  -
**బి వర్గం** స్టేషన్లలో ఇది ఒకటి.

## లైన్ రెట్టింపు
* విజయవాడ - మచిలీపట్నం లైన్ 2016 సం.లో డబుల్ లైన్ (రెట్టింపు) చేయాలని ఆలోచిస్తున్నారు.

## న్యూ లైన్ సర్వే
* 2012-13 లో తీసుకోవాల్సిన న్యూ లైన్ సర్వేలు మచిలీపట్నం - రేపల్లె (వయా) నిజాంపట్నం ఉన్నాయి.

## ఇవి కూడా చూడండి
* విజయవాడ రైల్వే డివిజను
* మచిలీపట్నం
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు
* భారతీయ రైల్వే స్టేషన్ల జాబితా

## సూచనలు

## Machilipatnam to ధర్మవరం
Machilipatnam to visakapatnam

Machilipatnam to YESWANTPUR

Machilipatnam to బీదర్
*Trains at Machilipatnam

## మూసలు, వర్గాలు

వర్గం:భారతదేశపు రైల్వే స్టేషన్లు
వర్గం:కృష్ణా జిల్లా రైల్వేస్టేషన్లు
వర్గం:విజయవాడ రైల్వే డివిజను స్టేషన్లు
చెంఘీజ్ ఖాన్ గుర్రపు విగ్రహం

**చెంఘీజ్ ఖాన్ గుర్రపు విగ్రహం ** ప్రపంచంలోనే అతిపెద్దదైన గుర్రపు విగ్రహము. ఇది మంగోలియా దేశంలో ఉన్నది.

ఇది చెంఘీజ్ ఖాన్ విగ్రహ సముదాయంలో భాగం. దీని ఎత్తు 40 మీటర్లు (131 అడుగులు). ఇది తూల్ నది ఒడ్డున, మంగోలియా రాజధాని ఉలన్ బాటర్‌కు తూర్పుగా 54 కి.మీ. దూరాన, త్సోన్జిన్ బోల్డాగ్ వద్ద ఉంది. పురాణాల ప్రకారం, అతను ఇక్కడే బంగారు కొరడాను కనుగొన్నాడు. ఈ విగ్రహం అతని జన్మస్థలం ఉన్న తూర్పు వైపు చూస్తూ ఉండేలా నిర్మించారు. ఇది సందర్శకుల కేంద్రమైన చెంఘిస్ ఖాన్ విగ్రహం కాంప్లెక్సు పైన ఉంది. ఈ కాంప్లెక్సు ఎత్తే 10 మీటర్ల (33 అడుగులు) ఉంటుంది. దీనికి ఉన్న 36 స్థంభాలు చెంఘీజ్ ఖాన్ నుండి లిగ్దాన్ ఖాన్ వరకూ ఉన్న 36 గురు ఖాన్లను సూచిస్తాయి. దీనిని శిల్పి డి. ఎర్డెనెబిలేగ్, ఆర్కిటెక్ట్ జె. ఎన్‌ఖజర్‌గల్‌లు రూపొందించారు. దీన్ని 2008 లో నిర్మించారు.
thumb|చెంఘీజ్ ఖాన్ పార్కు
సందర్శకులు గుర్రం ఛాతీ, మెడ గుండా నడిచి తలను చేరుకుంటారు. అక్కడి నుండి వారు సువిశాలమైన, విస్తృతమైన దృశ్యాన్ని చూడవచ్చు. 13 వ శతాబ్దపు మంగోల్ తెగలు ఉపయోగించిన గుర్రపు బ్రాండ్ గుర్తుల నమూనా వలె ప్రధాన విగ్రహ ప్రాంతం చుట్టూ 200 జెర్ (యుర్ట్)  లు ఉంటాయి.  కాంప్లెక్స్ ఖర్చు 30 కోట్ల రూపాయలు ఖర్చైంది. మంగోలియన్ సంస్థ ది జెన్కో టూర్ బ్యూరో ఈ ఖర్చును భరించింది.

ఇక్కడున్న మ్యూజియంలో మంగోలియాలోని కాంస్య యుగం, జియాంగ్ను పురావస్తు సంస్కృతులకు సంబంధించిన ప్రదర్శనలు ఉన్నాయి. ఒక ప్రదర్శనలో రోజువారీగా వాడే పాత్రలు, బెల్టు బకిళ్ళు, కత్తులు, పవిత్ర జంతువులు మొదలైనవి ఉంటాయి. మరో ప్రదర్శనలో 13 వ, 14 వ శతాబ్దాలలో చెంఘీజ్ ఖాన్ కాలానికి చెందిన ఉపకరణాలు, స్వర్ణకారుల వస్తువులు, కొన్ని నెస్టోరియన్ శిలువలు, రోసరీలూ ఉంటాయి. మ్యూజియం ప్రక్కనే ఒక పర్యాటక వినోద కేంద్రం ఉంది, ఇది 212 హెక్టార్లలో (520 ఎకరాలు) విస్తరించి ఉంది. 

## విశేషాలు
*ప్రపంచంలోనే అతి ఎత్తయిన 'ఈక్వెస్త్ట్రెన్ స్టాట్యూ ' ఇదే. అంటే రౌతుతోఉన్న గుర్రమని అర్థం. దీనిపై మంగోలియాను పాలించిన ప్రముఖ చక్రవర్తి చెంగిస్ ఖాన్ పేద్ద విగ్రహం ఉంటుంది. చేతిలో బంగారు కొరడా మరింత ఆకర్షణీయంగా మిరుమిట్లు గొలుపుతుంది.
*పూర్తిగా స్టెయిన్‌లెస్ స్టీలుతో తయారు చేసిన ఈ భారీ విగ్రహం నిర్మాణానికి 250 టన్నుల స్టీలు ఉపయోగించారు. అందుకే పగలు కన్నా రాత్రి విద్యుత్ దీపాలతో మరింత మెరిసిపోతూ కనిపిస్తుంది.
*నిర్మాణానికి రెండేళ్లు పట్టింది. 2006లో పనులు మొదలైతే 2008లో పూర్తయ్యాయి.
*చుట్టూ దుకాణాలతో ఎప్పుడూ పర్యాటకుల సందడితో ఈ ప్రాంతమంతా కళకళలాడుతూ ఉంటుంది.
*కొండపై విశాల స్థలంలో ఉండే ఈ విగ్రహం దగ్గరికి వెళ్లడానికి మెట్లు ఉంటాయి.

## మూలాలు

వర్గం:మంగోలియా
వర్గం:ప్రపంచ వింతలు
ఆంధ్రప్రదేశ్ వర్కింగ్ జర్నలిస్టుల యూనియన్

**ఆంధ్రప్రదేశ్ వర్కింగ్ జర్నలిస్టుల యూనియన్** లేదా **ఆంధ్రప్రదేశ్ యూనియన్ ఆఫ్ వర్కింగ్ జర్నలిస్ట్స్** (Andhra Pradesh Union of Working Journalists or APUWJ) ఇండియన్ జర్నలిస్టుల యూనియన్ కు అనుబంధంగా పనిచేస్తున్న సంస్థ. ఇది 1957 సంవత్సరంలో స్థాపించబడినది (రిజిస్టర్డ్ నెం. బి-451) . జర్నలిస్టుల హక్కుల కోసం, సంక్షేమం కోసం, పత్రికా ప్రమాణాలు-విలువల కోసం ఈ సంస్థ పనిచేస్తున్నది. ఈ సంస్థ 2007 సంవత్సరంలో తమ స్వర్ణోత్సవాలను జరుపుకొన్నది.

## చరిత్ర
హైదరాబాదు పబ్లిక్ గార్డెన్స్ లోని జూబిలీ హాలులో 1957 ఆగస్టు 17 తేదీన ఆవిర్భావ సభ జరిగింది. భారత వర్కింగ్ జర్మలిస్టు ఉద్యమ పితామహుడు, నేషనల్ హెరాల్డ్ సంపాదకుడు అయిన మానికొండ చలపతిరావు ఈ సభను ప్రారంభించారు. ఆనాడు కేవలం 35 మంది సభ్యులతో ఏర్పడిన సంస్థ నేడు 15 వేల మంది సభ్యులతో దేశంలోంనే అతిపెద్ద జర్నలిస్టు సంఘంగా రూపుదిదుకున్నది. రాష్ట్రంలోని 23 జిల్లాల్లోను, విజయవాడ, విశాఖపట్నం అర్బన్ జిల్లా శాఖలతో కలసి యూనియన్ కు మొత్తం 25 శాఖలున్నాయి.

మొదట రేకుల షెడ్డు నుండి ప్రారంభమైన సంస్థ తమ కోసం హైదరాబాదులో మూడు అంతస్థుల భవనాన్ని నిర్మించుకున్నారు. 1969లో అప్పటి ముఖ్యమంత్రి కాసు బ్రహ్మానందరెడ్డి స్థలాన్ని కేటాయించి భవన నిర్మాణానికి మ్యాచింగ్ గ్రాంటును విడుదల చేసారు. ఆంధ్రపత్రిక, భారతి పత్రిక సంపాదకులు కాశీనాథుని నాగేశ్వరరావు గారి స్మృతి చిహ్నంగా యూనియన్ కార్యాలయానికి "దేశోద్ధారక భవన్" అని పేరు పెట్టుకున్నారు. అనేకమంది దాతల, సభ్యుల సహకారం, యూనియన్ నాయకత్వ కృషి ఫలితంగా దేశోద్ధారక భవన్ రూపుదిద్దుకున్నది. ఇందులో సురవరం ప్రతాపరెడ్డి పేరున 200 మంది కూర్చోవడానికి అనువైన ఆడిటోరియం, ప్రెస్ మీట్ల నిర్వహణకు ప్రత్యేకమైన హాలు ఉన్నాయి.

## సంఘాన్ని నడిపించిన ప్రధానమైన సారథులు

## ప్రతిస్పందన పత్రిక
ప్రతిస్పందన ఆంధ్రప్రదేశ్ వర్కింగ్ జర్నలిస్టుల యూనియన్ 1987 నుండి ప్రతినెల వెలువరిస్తున్న పత్రిక. దీనికి  కె. శ్రీనివాసరెడ్డి గారు ప్రధాన సంపాదకులు. ఈ పత్రిక ద్వారా సంస్థ కార్యకలాపాలను సభ్యులందరికీ తెలియజేస్తారు.

## ఇవి కూడా చూడండి
*హైదరాబాద్ ప్రెస్ క్లబ్ ఎన్నికలు 2022
*ప్రెస్ క్లబ్ హైదరాబాద్

## మూలాలు

## బయటి లింకులు
* అధికారిక వెబ్ సైటు.

వర్గం:1957 స్థాపితాలు
వర్గం:పత్రికారంగం
పాములపర్తి సదాశివరావు

**పాములపర్తి సదాశివరావు** బహుముఖ ప్రజ్ఞాశాలి, ఉత్తమ రచయిత, జర్నలిస్టు.

## జీవిత విశేషాలు
ఇతడు 1921, 17 జూలైన వరంగల్లులో హనుమంతరావు, దుర్గాబాయి దంపతులకు జన్మించాడు. హనుమకొండలోని కాలేజియేట్ ఉన్నత పాఠశాలలో ఇతని విద్యాభ్యాసం నడిచింది. ఇంటర్మీడియట్ వరకు చదువుకున్నాడు. భారత మాజీ ప్రధానమంత్రి పి.వి.నరసింహారావు ఇతనికి సోదరుడి వరుస, బాల్యమిత్రుడు. వీరి స్నేహం వికసించి కాకతీయ పత్రిక ప్రారంభించడానికి కారణమైంది. 1948లో ఈ కాకతీయ పత్రిక ప్రారంభమైంది. పాములపర్తి సదాశివరావు ఈ వారపత్రికకు సంపాదకుడు కాగా పి.వి.నరసింహారావు ఈ పత్రిక నిర్వహణలో పాలుపంచుకున్నాడు. ఇద్దరూ కలిసి ఈ పత్రికలో జయ-విజయ అనే కలం పేరుతో రచనలు చేసేవారు. అవి పాఠకులను ఎంతో ఆకట్టుకున్నాయి. ఇద్దరూ అనేక కలంపేర్లతో ఈ పత్రికలో చాలా రచనలు చేశారు. సందేశమ్‌ పత్రిక ఎడిటోరియల్ బోర్డు సభ్యుడిగా ఉన్నాడు. ఇతడు 1945లో కాకతీయ కళాసమితిని స్థాపించాడు. ఈ సంస్థ కళలు, సాహిత్యం, నాటకాలు, శాస్త్రీయ సంగీతం మొదలైన వాటిని ప్రోత్సహించింది. ప్రతియేటా ఈ సంస్థ తరఫున మూడు రోజులు త్యాగరాజ మహోత్సవాలను నిర్వహించేవాడు. ఇతడు కాకతీయ పత్రికతో పాటుగా విశ్వజ్యోతి, ధర్మభూమి మొదలైన పత్రికలలో విస్తృతంగా రచనలు చేశాడు. మార్క్సిజం మొదలుకొని ప్రపంచ చరిత్ర, భారతీయ తత్త్వము, హిందుస్తానీ సంగీతం, కర్ణాటక సంగీతం, నాటకరంగం ఇలా అన్ని విషయాలపైనా ఇతడు వ్యాసాలు వ్రాశాడు. 1982లో వరంగల్లులో జరిగిన పోతన పంచశతాబ్ది ఉత్సవాలకు ఇతడు ప్రేరేపకుడు. పోతన విజ్ఞానపీఠం స్థాపనకు ఇతడు కారకుడు. 1988లో కాకతీయ విశ్వవిద్యాలయం నిర్వహించిన విద్యారణ్య విద్వద్గోష్ఠిలో చురుకుగా పాల్గొని విద్యారణ్యుని తత్వంపై పత్రసమర్పణ చేశాడు.

ఇతని రచనలు కొన్ని:
# చరిత్ర, సంస్కృతి, కళ
# తత్వశాస్త్ర ప్రాథమిక పాఠాలు
# భారతీయ సాహిత్య పరిశీలన 
# అభ్యుదయ గీతాలు 
# గదర్‌ విప్లవం 
# జ్ఞాన సిద్ధాంతం (అనువాదం)

ఇతడు రచయితగా ఉంటూనే వివిధరంగాల ఉద్యమాల్లో క్రియాశీలక పాత్రని పోషించాడు. రజాకార్లకు వ్యతిరేకంగా ఉద్యమాలు నడిపాడు. ఆజాంజాహి కార్మికుల ఉద్యమాల్లో ప్రత్యక్షంగా పాల్గొన్నాడు. ఇతడు 76 సంవత్సరాలు జీవించి కేన్సర్ వ్యాధితో 1996, ఆగస్టు 26వ తేదీ మరణించాడు. ఇతని జ్ఞాపకార్థం కాకతీయ విశ్వవిద్యాలయం ప్రతియేటా ఇతని పేరిట ఒక ప్రముఖవ్యక్తిచే స్మారకోపన్యాసం ఇప్పిస్తున్నది.

## మూలాలు

వర్గం:1921 జననాలు
వర్గం:1996 మరణాలు
వర్గం:తెలుగు రచయితలు
వర్గం:సంపాదకులు
వర్గం:వరంగల్లు పట్టణ జిల్లా రచయితలు
వర్గం:వరంగల్లు పట్టణ జిల్లా పాత్రికేయులు
మచిలీపట్నం ఎక్స్‌ప్రెస్

**మచిలీపట్నం ఎక్స్‌ప్రెస్** కర్నాటక లోని బీదర్, ఆంధ్ర ప్రదేశ్ లోని మచిలీపట్నం మధ్య నడుస్తున్న ఒక ఎక్స్‌ప్రెస్ రైలు. ఇది భారతీయ రైల్వేలు, దక్షిణ మధ్య రైల్వే చెందినది, దాని నోడల్ స్టేషన్ల మధ్య (270 మై) 430 కి.మీ. ప్రయాణించడానికి 8 గంటల 35 నిమిషాలు పడుతుంది.

## మార్గము
ఈ రైలు కాజీపేట, వరంగల్, విజయవాడ ద్వారా నడుస్తుంది.

## స్టేషన్లు
పట్టిక రెండు నోడల్ స్టేషన్ల మధ్య స్టేషన్లు జాబితా చూపిస్తుంది.

*మూలము: భారతీయ రైల్వేలు సమాచారము*

## మూలాలు

వర్గం:ఆంధ్రప్రదేశ్ రైలు రవాణా
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:తెలంగాణ ఎక్స్‌ప్రెస్ రైళ్లు
ప్రతిస్పందన

**ప్రతిస్పందన** పేరుతోనున్న వికీ వ్యాసాలు:

# ప్రతిస్పందన పత్రిక ఆంధ్రప్రదేశ్ వర్కింగ్ జర్నలిస్టుల యూనియన్ వారి అధికారిక మాసపత్రిక.
# ప్రతిస్పందన (సినిమా) 1987 లో విడుదలైన తెలుగు సినిమా.https://indiancine.ma/ACDX/info